 
Návrh

VYHLÁŠKA 

Ministerstva životného prostredia Slovenskej republiky

z......2027,

ktorou sa ustanovujú spôsoby a niektoré podmienky odstraňovania inváznych nepôvodných druhov

Ministerstvo životného prostredia Slovenskej republiky podľa § 8 ods. 2  a 3 zákona č. ...../2027 Z. z. o nepôvodných druhoch a o zmene a doplnení niektorých zákonov (ďalej len „zákon“) ustanovuje:

§ 1

Spôsoby odstraňovania inváznych nepôvodných druhov živočíchov vzbudzujúcich obavy Európskej únie1) a inváznych nepôvodných druhov živočíchov vzbudzujúcich obavy Slovenskej republiky2) sú uvedené v prílohe č. 1.

§ 2

(1) Spôsoby odstraňovania inváznych nepôvodných druhov rastlín vzbudzujúcich obavy Európskej únie a inváznych nepôvodných druhov rastlín vzbudzujúcich obavy Slovenskej republiky sú uvedené v prílohe č. 2.

(2) Odstraňovanie inváznych nepôvodných druhov rastlín podľa odseku 1 zahŕňa aj nakladanie s biomasou3) z takto odstránených inváznych nepôvodných druhov rastlín. Spôsoby nakladania s biomasou podľa prvej vety sú uvedené v prílohe č. 3.

§ 3

Zoznam inváznych nepôvodných druhov uvedených na národnom zozname a zozname Európskej únie, ktorých odstraňovanie sa uskutočňuje osobou poverenou Ministerstvom životného prostredia Slovenskej republiky na jeho náklady je uvedený v prílohe č. 4.


§ 4


Táto vyhláška nadobúda účinnosť .............. 2027.










                                                                                        Príloha č. 1 k vyhláške č. .../2027 Z. z.

SPÔSOBY ODSTRAŇOVANIA INVÁZNYCH NEPÔVODNÝCH DRUHOV ŽIVOČÍCHOV VZBUDZUJÚCICH OBAVY EURÓPSKEJ ÚNIE A INVÁZNYCH NEPÔVODNÝCH DRUHOV ŽIVOČÍCHOV VZBUDZUJÚCICH OBAVY SLOVENSKEJ REPUBLIKY

	Skupina
	Vedecké meno
	Slovenské meno
	Zoznam*
	Spôsob 
odstraňovania

	Plathelminthes
ploskavce
	Arthurdendyus triangulatusN
	ploskuľa novozélandská
	EÚ
	1, 12

	
	Bipalium kewenseN 
	ploskuľa skleníková
	EÚ
	

	
	Obama nungara
	ploskuľa brazílska
	EÚ
	

	
	Platydemus manokwariN 
	ploskuľa novoguinejská
	EÚ
	

	Mollusca 
mäkkýše 
	Arion lusitanicus
	slizovec iberský
	SK
	1, 10, 11

	
	Cipangopaludina chinensisN
	
	EÚ
	1, 9

	
	Limnoperna fortuneiN
	slávka zlatistá 
	EÚ
	

	
	Marisa cornuarietisN
	
	EÚ
	

	
	Mulinia lateralisN
	
	EÚ
	

	
	Sinanodonta woodiana
	škľabka ázijská
	SK
	

	Insecta 
hmyz
	Brachyponera chinensisN 
	mravec žihadlový
	EÚ
	11, 13

	
	Solenopsis geminataN
	mravec ohnivý
	EÚ
	

	
	Solenopsis invictaN
	mravec dobyvačný
	EÚ
	

	
	Solenopsis richteriN
	mravec Richterov
	EÚ
	

	
	Vespa mandariniaN
	sršeň mandarínsky
	EÚ
	

	
	Vespa velutina nigrithorax
	sršeň ázijský
	EÚ
	

	
	Wasmannia auropunctataN
	mravec juhoamerický
	EÚ
	

	Crustacea 
kôrovce
	Cherax destructorN 
	
	EÚ
	





1, 2, 7, 8, 9









	
	Eriocheir sinensisN	
	čínsky sladkovodný krab
	EÚ
	

	
	Faxonius immunisN
	
	EÚ
	

	
	Faxonius rusticusN
	rak hrdzavý
	EÚ
	

	
	Orconectes limosus
syn. Faxonius limosus 
	rak pruhovaný
	EÚ
	

	
	Orconectes virilis
syn. Faxonius virilis
	rak severný
	EÚ
	

	
	Pacifastacus leniusculus
	rak signálny
	EÚ
	

	
	Procambarus clarkii
	rak červený
	EÚ
	

	
	Procambarus fallax
syn. Procambarus virginalis
	rak mramorový
	EÚ
	1, 2, 7, 8, 9

	Echinodermata ostnatokožce
	Asterias amurensisN
	
	EÚ
	1, 2

	Pisces
ryby
	Ameiurus melas
	sumček čierny
	EÚ
	4, 7, 9, 10


	
	Babka gymnotrachelus
	býčko nahotemenný 
	SK
	

	
	Fundulus heteroclitusN
	
	EÚ
	

	
	Gambusia affinisN
	živorodka komária
	EÚ
	

	
	Gambusia holbrookiN
	živorodka Holbrookova
	EÚ
	

	
	Gasterosteus aculeatus
	pichľavka siná
	SK
	

	
	Channa argusN
	
	EÚ
	

	
	Lepomis gibbosus
	slnečnica pestrá
	EÚ
	

	
	Misgurnus anguillicaudatusN 
	
	EÚ
	

	
	Misgurnus bipartitusN
	
	EÚ
	

	
	Morone americanaN
	
	EÚ
	

	
	Neogobius fluviatilis	
	býčko piesočný
	SK
	

	
	Neogobius melanostomus
	býčko čiernoústy
	SK
	

	
	Perccottus glenii
	býčkovec amurský
	EÚ
	

	
	Plotosus lineasusN
	plotos pruhovaný
	EÚ
	

	
	Ponticola kessleri	
	býčko hlavatý 
	SK
	

	
	Pseudorasbora parva
	hrúzovec sieťovaný
	EÚ
	

	Amphibia obojživelníky

	Lithobates catesbeianaN
syn. Rana catesbeiana
	skokan volský
	EÚ
	1, 8, 9

	
	Xenopus laevis N
	pazúrnatka vodná
	EÚ
	

	Reptilia   
plazy

	Chrysemys picta
	korytnačka maľovaná
	SK
	1, 2, 8, 9, 14

	
	Lampropeltis getula N, D
	hadiarka retiazková
	EÚ
	1

	
	Trachemys scripta
	korytnačka písmenková
	EÚ
	1, 2, 8, 9, 14

	Aves
vtáky

	Acridotheres tristisN 
	škorec tmavočervený
	EÚ
	2, 3, 5, 14

	
	Acridotheres cristatellusN 
	škorec chochlatý
	EÚ
	2, 3, 5, 14

	
	Alopochen aegyptiacus
	húska štíhla
	EÚ
	2, 3, 5, 6, 14

	
	Corvus splendens
	vrana lesklá
	EÚ
	2, 3, 5

	
	Oxyura jamaicensis
	potápnica bielolíca
	EÚ
	3, 5

	
	Pycronotus caferN
	bylbyl hnedý
	EÚ
	2, 3

	
	Pycnonotus jocosusN
	bylbyl červenouchý
	EÚ
	2, 3

	
	Threskiornis aethiopicusN
	ibis posvätný
	EÚ
	3, 5, 6

	Mammalia  cicavce
	Axis axisN
	jeleň axis 
	EÚ
	3

	
	Callosciurus erythraeusN
	veverica červenkavá
	EÚ
	2, 3

	
	Callosciurus finlaysoniiN
	veverička Finlaysonova
	EÚ
	2, 3

	
	Castor canadensisN
	bobor kanadský
	EÚ
(od 7. 8. 2027) 
	2, 3

	
	Cervus nippon 
	jeleň sika
	EÚ
	2, 3

	
	Herpestes javanicusN
	mungo Geoffroyov
	EÚ
	2, 3

	
	Muntiacus reevesiiN
	muntžak malý
	EÚ
	2, 3

	
	Neogale vision
	norok americký**
	EÚ
	2, 3

	
	Myocastor  coypus
	nutria riečna
	EÚ
	2, 3

	
	Nasua  nasuaN
	nosáľ červený
	EÚ
	2, 3

	
	Nyctereutes procyonoides
	psík medvedíkovitý
	EÚ
	2, 3

	
	Ondatra zibethicus
	ondatra pižmová
	EÚ
	2, 3

	
	Procyon lotor
	medvedík čistotný
	EÚ
	2, 3

	
	Sciurus carolinensisN
	veverica sivá
	EÚ
	2, 3

	
	Sciurus  nigerN
	veverica líščia
	EÚ
	2, 3

	
	Tamias sibiricusN
syn. Eutiamas sibiricus
	burunduk pruhovaný
	EÚ
	2, 3



Poznámky:
N výskyt druhu v prírode na území Slovenska nebol k 1. 1. 2026 zaznamenaný
D vzťahuje sa na tieto druhy alebo poddruhy: L. getula getula (hadiarka retiazková); L. californiae (hadiarka kalifornská); L. nigra (hadiarka čierna); L. splendida (hadiarka nádherná); L. holbrooki (hadiarka Holbrookova); L. floridana (hadiarka floridská); L. nigrita (hadiarka černastá); L. meansi (hadiarka Meansova)
*  EÚ - zoznam inváznych nepôvodných druhov živočíchov vzbudzujúcich obavy Únie vydaný vykonávacím nariadením Komisie (EÚ) č. 1141/2016, ktorým sa prijíma zoznam inváznych nepôvodných druhov vzbudzujúcich obavy Únie podľa nariadenia Európskeho parlamentu a Rady (EÚ) č. 1143/2014 v platnom znení.
   SK - zoznam inváznych nepôvodných druhov živočíchov vzbudzujúcich obavy Slovenskej republiky vydaný nariadením vlády č. ....../2026 Z. z. ktorým sa vydáva zoznam inváznych nepôvodných druhov vzbudzujúcich obavy Slovenskej republiky.
** Na zozname inváznych nepôvodných druhov vzbudzujúcich obavy Slovenskej republiky do 6. augusta 2027 na zozname inváznych nepôvodných druhov vzbudzujúcich obavy Európskej únie od 7. augusta 2027
Spôsoby odstraňovania inváznych nepôvodných druhov živočíchov
1. Zber/ručné odstraňovanie 
Ručné odstraňovanie je vo všeobecnosti rýchle, pomerne jednoducho realizovateľné, selektívne a  nemá obzvlášť vážne dopady na živočíchy. Tento spôsob je využiteľný najmä pri ploskavcoch, mäkkýšoch, kôrovcoch, obojživelníkoch a plazoch. Pri druhoch zo skupiny ploskavcov je pri zbere dôležité zlikvidovať celé telo, aby sa zabránilo regenerácii. 

2. Odchyt do pascí 
Pasce sú zariadenia navrhnuté a nastavené s úmyslom obmedziť pohyb živočícha do takej miery, aby s ním človek mohol manipulovať. 
Klietkové pasce sú často najvhodnejšími a najmenej škodlivými metódami používanými na odchyt mnohých druhov inváznych nepôvodných živočíchov, najmä cicavcov a vtákov. Dôležité je zabezpečenie pravidelnej kontroly pascí skúsenými pracovníkmi s primeranou frekvenciou, aby sa zabránilo utrpeniu a možnému zraneniu živočíchov. 
3. Odstrel 
Odstrel je jedným z najpoužívanejších spôsobov odstraňovania inváznych druhov vtákov a cicavcov. Je selektívnou metódou, ktorou je možné usmrtenie živočíchov na diaľku. Táto metóda je zvlášť vhodná pre druhy, ktoré nie je možné ľahko chytiť kvôli ich plachosti, alebo strachu z pascí. 
Nakoľko pri streľbe dochádza, na rozdiel od iných spôsobov odstraňovania, k zásadnej interakcii človeka a živočícha, pri jej realizácii zohráva dôležitú úlohu „ľudský faktor“ najmä odbornosť strelca.
Odstrel nesie so sebou riziko poranenia živočícha. Toto riziko je možné eliminovať výberom vhodnej strelnej zbrane, streliva, ďalekohľadov, detekčných zariadení a školením strelcov.
Odstrel inváznych druhov živočíchov, ktoré sú zverou v zmysle zákona č. 274/2009 Z. z. o poľovníctve môžu vykonávať len osoby s príslušným oprávnením.
4. Rybolov 
Rybolovom je odchyt vodných živočíchov prostriedkami určenými na lovenie rýb. 
Použitie rybolovu na odchyt vodných živočíchov, ktoré sú rybami v zmysle zákona č. 216/2018 Z. z. o rybárstve, môžu vykonávať len osoby s príslušným oprávnením.
5. Znehodnotenie a nahrádzanie vajec replikami 
Vajíčka inváznych nepôvodných druhov vtákov je možné znehodnotiť, čím sa zastaví vývoj embrya a nedôjde vyliahnutiu mláďat. Tým sa obmedzí reprodukcia, čo umožňuje znižovať rast veľkosť populácie niektorých nepôvodných inváznych druhov vtákov a jej ďalšie šírenie. Vajíčka možno znehodnotiť olejovaním alebo trasením. Účinnosť uvedených spôsobov je závislá od možnosti lokalizácie hniezd, prístupu k nim a schopnosti znehodnotiť alebo nahradiť vajíčka na veľkej časti hniezd (napr. pri druhu húska štíhla je potrebné na zastavenie rastu populácie lokalizovať aspoň 88 % hniezd).
Olejovanie vajec je aplikácia minerálneho alebo rastlinného oleja na znášku vajec v hniezde. Potiahnutie vajíčka olejom bráni difúzii kyslíka cez póry vaječnej škrupiny, čím sa ukončí vývoj. Aplikácia oleja na vajcia je účinná pri obmedzovaní reprodukcie, nakoľko zabráni vyliahnutiu 90 – 100 % naolejovaných vajec. Na rozdiel od priameho odstraňovania hniezda alebo vajec je táto technika účinnejšia, pretože zabraňuje vývoju a súčasne ponecháva živočíchy pokračovať v inkubačnom správaní, namiesto pokusu o obnovenie znášky. Za účelom aplikácie oleja sa vajíčka opatrne vyberú z hniezda a jeden krát sa na ne aplikuje rozprašovačom potravinársky rastlinný olejom (napr. repkový). Následne sa vajíčka vrátia do hniezda. 
Trasenie vajec je spôsob znehodnotenia vajec pri ktorom sú vajíčka silno pretrepávané tak, aby sa zmenila ich vnútorná štruktúra. Tento spôsob je možno aplikovať počas znášky ešte pred začatím inkubácie (vajíčka by mali byť ešte chladné, nie teplé). 
Aplikácia uvedených spôsobov znehodnotenia vajíčok inváznych nepôvodných druhov vtákov si vyžaduje zvýšenú opatrnosť vzhľadom k tomu, že vajíčka sú krehké existuje riziko ich rozbitia pri manipulácii s nimi. Rozbitie vajíčok povedie vtáky k obnoveniu znášky, alebo k hľadaniu iných miest hniezdenia a následné obnovenie znášky, čo by mohlo pôsobiť  kontraproduktívne najmä v prípadoch vyhľadávania nových miest na hniezdenie a vytláčania pôvodných druhov. 
Pri nahrádzaní vajíčok replikami musia mať repliky podobnú veľkosť a sfarbenie, inak ich vtáky vyhodia z hniezda. Aplikácia tohto spôsobu si vyžaduje dostupnosť dostatočného množstva replík vajíčok. 
6. Odchyt pomocou omamujúcej návnady
Omamujúca návnada sa používa na kŕmenie cieľových druhov tak, aby po jej požití vyvolala   uspatie živočíchov, čo umožní ich bezproblémový odchyt a ďalšie nakladanie s nimi. Pre správne podanie omamujúcej návnady je dôležité správne stanovenie vhodného miesta kŕmenia cieľových druhov. Počas niekoľkých dní sa na mieste kŕmenia cieľovým druhom podáva potrava neošetrená omamujúcou látkou. Cieľom je povzbudiť maximálny počet jedincov k opakovanej návšteve miesta kŕmenia. Po niekoľkých dňoch (najlepšie po týždni) sa použije potrava ošetrená omamujúcou látkou. Uspaté jedince živočíchov možno následne pozbierať a ďalej s nimi nakladať. Pri aplikácii metódy je potrebné zabezpečiť, aby nedošlo k uspatiu jedincov necieľových druhov. Túto metódu je vhodné použiť napríklad v zastavaných územiach, kde nie je možné použiť iné spôsoby odstraňovania. Aplikácia omamujúcej látky by sa mala vykonávať odborne spôsobilou osobou (veterinárom), prípadne pod jeho dohľadom.
7. Odchyt pomocou elektrického rybolovného agregátu 
Odchyt s použitím certifikovaného elektrického agregátu je spôsob odchytu vodných živočíchov, ktorý využíva elektrické pole s jednosmerným prúdom medzi ponorenou katódou a anódou. To ovplyvňuje pohyb vodných živočíchov v blízkosti zariadenia tak, že plávajú smerom k anóde, kde môžu byť omráčené a následne je možné ich odchytiť. Pri správnom používaní, táto metóda nespôsobuje poškodenie živočíchov, pričom do normálneho stavu sa vrátia do niekoľkých minút po omráčení. Z omráčených jedincov je možné následne vyzbierať cieľové druhy a ďalej s nimi nakladať podľa potreby.
8. Odchyt do sietí alebo vrší
Siete a vrše sú prostriedkami určenými primárne na lov rýb, ale je ich možné použiť aj na lov kôrovcov, obojživelníkov a korytnačiek. Na odchyt niektorých druhov vtákov je možné použiť ornitologické siete. Rozmer ôk, ako aj priemer skruží je potrebné voliť podľa predpokladanej veľkosti odchytávaných živočíchov. Vrše sa umiestňujú v okolí brehov vodných plôch, vytvoria prekážku, na ktorú živočích pri svojom pohybe narazí, vojde do nej a tým dôjde k jeho odchytu.
9. Manažment vodných biotopov 
Manažment vodných biotopov môže zahŕňať vybudovanie bariér na vodných tokoch, alebo vypustenie menších vodných nádrží za účelom odstraňovania inváznych nepôvodných druhov rýb, či iných vodných živočíchov. Spôsob je efektívny len na menších izolovaných lokalitách. V závislosti od toho, ako dlho po vypustení a za akých okolností sa cieľový druh z vodnej nádrže odstráni, môže toto opatrenie vystaviť vodné živočíchy extrémnym podmienkam. Preto je pri uplatňovaní tohto opatrenia dôležité zabezpečiť, aby sa všetky cieľové vodné živočíchy odstránili z vodnej nádrže ešte pred tým, ako sa úplne zbaví vody, aby sa zabránilo negatívnemu vplyvu na necieľové druhy a tiež zbytočnému utrpeniu živočíchov. Tento spôsob sa používa vždy v kombinácii s ďalšími spôsobmi odstraňovania predovšetkým so zberom/ručným odstraňovaním, rybolovom alebo odchytom pomocou elektrického rybolovného agregátu. 
10. Biologická kontrola
Zahŕňa vypustenie prirodzených predátorov, vypustenie pôvodných druhov, ktoré sa na danej lokalite nevyskytujú, alebo posilnenie ich populácií. Po vypustení predátorov je tento spôsob nezávislý na vôli človeka, nakoľko pôvodní predátori si sami vyberajú korisť a lovia podľa vlastných požiadaviek a schopností, bez ohľadu na ľudské očakávania.
Na odstraňovanie inváznych druhov v kultúrnej a urbanizovanej krajine (napr. záhradách) možno použiť aj iné druhy živočíchov. Tieto sa však nevypúšťajú do voľnej prírody (napr. domestikované druhy kačíc pri odstraňovaní slizovca iberského v záhradách).  
11. Aplikácia autorizovaných  alebo povolených biocídnych prípravkov 
Tento spôsob odstraňovania zahŕňa aplikáciu autorizovaných alebo povolených biocídov s obsahom účinných látok na chemickej alebo biologickej báze. Pri aplikácii prípravkov na ochranu rastlín je nevyhnutné riadiť sa platnou legislatívou v oblasti biocídnych prípravkov. Používatelia biocídnych prípravkov, ktorí nie sú držiteľmi osvedčenia o odbornej spôsobilosti v oblasti aplikácie biocídnych prípravkov môžu využívať iba prípravky určené pre neprofesionálnych používateľov. 
Vyhľadávanie vhodných biocídnych prípravkov je dostupné v online databáze, ktorú prevádzkuje Ministerstvo hospodárstva SR: https://www.ccsp.sk/databio/.

12. Prevrátenie pôdy 
Metóda prevrátenia pôdy je mechanický spôsob eradikácie inváznych suchozemských ploskavcov ktorý spočíva v cielenej manipulácii s pôdnym substrátom v kontaminovanej lokalite. Pôda v zamorenej oblasti sa dôkladne prekope alebo obráti (ručne alebo mechanizáciou) minimálne do hĺbky 30 cm. Týmto zásahom sa narušia úkryty ploskavcov a ich vajíčok, ktoré sa často nachádzajú pod povrchom pôdy alebo pod rôznymi úkrytmi (kamene, drevo, mulč). Prevrátením pôdy sú ploskavce a ich vajíčka vystavené svetlu, suchu a teplotným výkyvom, ktoré sú pre ne smrteľné. Ak je to možné, pôda sa po prevrátení nechá vystavená slnku a suchu, čím sa zvýši mortalita jedincov. Keďže vysoké teploty alebo expozícia často usmrtia len dospelé jedince a nie vajíčka, odporúča sa zásah opakovať po 10–14 dňoch, aby sa zlikvidovali aj novo vyliahnuté ploskavce. Po prevrátení pôdy je vhodné odstrániť alebo asanovať všetky potenciálne úkryty (kamene, drevo, mulč) a pravidelne monitorovať výskyt ploskavcov pomocou pascí (napr. dosky, plastové fólie na povrchu pôdy). 

13. Odstraňovanie hniezd 
Odstraňovanie hniezd je cieľavedomý zásah zameraný na zničenie miesta, kde sa nachádza kolónia inváznych druhov mravcov a sršňov. Tento proces zahŕňa vyhľadanie hniezda a jeho následné zničenie mechanickým odstránením a jeho následnú likvidáciou, alebo aplikáciu insekticídnych prípravkov do vchodu hniezda. 

14. Odchyt do pascí so živou návnadou 
Odchyt do pascí so živou návnadou je selektívna a šetrná metóda mechanického odstraňovania inváznych živočíchov, ktorá využíva atraktívne živé návnady na prilákanie a odchytenie cieľových jedincov s cieľom ich následného bezpečného odstránenia alebo manipulácie. Použitie pascí so živými návnadami je vhodné najmä pri odchyte inváznych druhov cicavcov, vtákov a korytnačiek.

Všeobecné zásady odstraňovania inváznych nepôvodných druhov živočíchov 
Pri odchyte, usmrtení a nakladaní s jedincami, ktoré sú rybami podľa zákona č. 216/2018 Z. z. o rybárstve a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, vrátane ich využitia ako krmivo, je potrebné postupovať v súlade s týmto zákonom a vyhláškou Ministerstva životného prostredia Slovenskej republiky č. 381/2018 Z. z. ktorou sa vykonáva zákon č. 216/2018 Z. z. o rybárstve a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov 
Pri odchyte, usmrtení a nakladaní s jedincami, ktoré sú zverou podľa zákona  č. 274/2009 Z. z. o poľovníctve a o zmene a doplnení niektorých zákonov v znení neskorších predpisov je potrebné postupovať v súlade s týmto zákonom a vyhláškou Ministerstva pôdohospodárstva Slovenskej republiky č. 344/2009 Z. z. ktorou sa vykonáva zákon o poľovníctve v znení neskorších predpisov.
Odchytené živé jedince cicavcov, vtákov, plazov a obojživelníkov je možné odovzdať  zariadeniu s držbou so zamedzením šírenia podľa § 19 ods. 2 písm. a) zákona, ktoré prevádzkuje organizácia poverená Ministerstvom životného prostredia Slovenskej republiky.
Pri odstraňovaní inváznych nepôvodných druhov živočíchov je potrebné prednostne používať selektívne metódy, aby sa zabezpečila minimalizácia vplyvu na necieľové druhy a biotopy. Súčasne je nevyhnutné dbať na to, aby nedochádzalo k zbytočnému utrpeniu živočíchov. Účinnosť odstraňovania bude závislá predovšetkým od výberu vhodného spôsobu odstraňovania, pričom v mnohých prípadoch je potrebné určené spôsoby odstraňovania kombinovať. Ak je k dispozícii viac spôsobov, vybratý spôsob by mal byť, pre dané podmienky, najúčinnejší a súčasne nákladovo najefektívnejší.






































                                                                                       Príloha č. 2 k vyhláške č. .../2027 Z. z.
SPÔSOBY ODSTRAŇOVANIA INVÁZNYCH NEPÔVODNÝCH DRUHOV RASTLÍN VZBUDZUJÚCICH OBAVY EURÓPSKEJ ÚNIE A INVÁZNYCH NEPÔVODNÝCH DRUHOV RASTLÍN VZBUDZUJÚCICH OBAVY SLOVENSKEJ REPUBLIKY

a) Bylinné druhy
	Vedecké meno
	Slovenské meno
	Zoznam*
	Rozmnožovanie/
biologická skupina
	Spôsob 
odstraňovania

	Alternanthera philoxeroidesN
	papagájovec močiarny
	EÚ
	vegetatívne/trváce/
dvojklíčnolistové
	2, 14 

	Ambrosia artemisiifolia
	ambrózia palinolistá
	SK
	generatívne/jednoročné/
dvojklíčnolistové
	1, 2, 5, 6, 7, 9, 16

	Andropogon virginicusN
	fúzatka virgínska
	EÚ
	generatívne/trváce/
jednoklíčnolistové
	1, 5, 7, 9, 16

	Asclepias syriaca
	glejovka americká
	EÚ
	generatívne/vegetatívne/trváce 
dvojklíčnolistové
	1,5, 6, 7, 9, 16

	Cenchrus setaceusN
syn. Pennisetum setaceum

	ostroklas štetinatý
(syn. perovec veľkoklasý)
	EÚ
	generatívne/vegetatívne/trváce 
jednoklíčnolistové
	1, 2, 5, 9, 16

	Cabomba carolinianaN
	kabomba karolínska
	EÚ
	vegetatívne/trváce
dvojklíčnolistové
	1, 2, 13, 14 

	Cardiospermum grandiflorumN
	balónovec veľkokvetý
	EÚ
	generatívne/trváce
dvojklíčnolistové,
	1 , 2, 3, 15, 16

	Cortaderia jubataN
	kortadéria hrivnatá
	EÚ
	generatívne/trváce
jednoklíčnolistové,
	1, 2, 5, 9, 16

	Crassula helmsiiN
	tučnolist Helmsov 
	EÚ
	vegetatívne/generatívne
/trváce/
dvojklíčnolistové
	1, 2, 14 

	Delairea odorataN
	delérea voňavá 
	EÚ
	vegetatívne/trváce 
dvojklíčnolistové
	1, 2, 7, 16

	Ehrharta calycinaN
	erharta plevnatá
	EÚ
	generatívne/vegetatívne
/trváce
jednoklíčnolistové
	1, 5, 16

	Elodea nuttallii
	vodomor Nuttallov
	EÚ
	vegetatívne/trváce
jednoklíčnolistové
	1, 13, 14 

	Fallopia baldschuanica      
(incl. Fallopia aubertii)
	pohánkovec baldžuvanský
	SK
	generatívne/vegetatívne /trváce
dvojklíčnolistové,
	1, 7, 8, 9, 16

	Gunnera tinctoriaN
	gunera farbiarska
	EÚ
	vegetatívne/generatívne/trváce
dvojklíčnolistové
	1, 4, 16

	Gymnocoronis spilanthoidesN
	šišatka mokradná
	EÚ
	vegetatívne/trváce
dvojklíčnolistové
	2, 14 

	Heracleum mantegazzianum
	boľševník obrovský
	EÚ
	generatívne/trváce
dvojklíčnolistové
	1, 2, 3, 4, 5, 6, 7, 9, 16

	Heracleum persicumN
	boľševník perzský
	EÚ
	generatívne/trváce
dvojklíčnolistové,
	1, 2, 3, 4, 5, 6, 7, 9, 16

	Heracleum sosnowskyi
	boľševník Sosnovského
	EÚ
	generatívne/trváce
dvojklíčnolistové
	1, 2, 3, 4, 5, 6, 7, 9, 16

	Humulus scandensN
	chmeľ japonský
	EÚ
	generatívne/ jednoročné/trváce
dvojklíčnolistové
	2, 9, 16

	Hydrocotyle ranunculoidesN
	pupkovník iskerníkovitý
	EÚ
	vegetatívne/trváce
/dvojklíčnolistové
	1, 2, 12, 13, 14 

	Impatiens glandulifera
	netýkavka žliazkatá
	EÚ
	generatívne/vegetatívne /jednoročné
	1, 2, 5, 7, 9, 16

	Koenigia polystachya N
	horčiakovec mnohoklasý
	EÚ
	generatívne/vegetatívne /trváce
/dvojklíčnolistové
	1, 2, 5, 7, 8, 16

	Lagarosiphon majorN
	sifónovec machovitý
	EÚ
	vegetatívne/
jednoklíčnolistové
	1, 2, 13, 14 

	Lespedeza cuneataN
(syn. Lespedeza juncea var. sericea)
	lespedéza trváca
	EÚ
	generatívne/vegetatívne /trváce
dvojklíčnolistové
	1, 2, 9, 16

	Ludwigia grandifloraN
	ludvigia veľkokvetá
	EÚ
	generatívne/vegetatívne/trváce  
dvojklíčnolistové
	1, 2, 13, 14 

	Ludwigia peploidesN
	ludvigia kalužníkovitá
	EÚ
	generatívne/vegetatívne /trváce
dvojklíčnolistové
	1, 2, 13, 14 

	Lygodium japonicumN
	popínavec japonský
	EÚ
	generatívne/vegetatívne /trváce
papraďorasty
	1, 2, 15

	Lysichiton americanusN
	tulcovka americká
	EÚ
	generatívne/trváce
jednoklíčnolistové
	1, 2, 7, 16

	Microstegium vimineumN
	trsťovec prútnatý
	EÚ
	generatívne/trváce
dvojklíčnolistové,
	2, 5, 7, 16

	Myriophyllum aquaticumN
	stolístok vodný
	EÚ
	vegetatívne/trváce
dvojklíčnolistové
	1, 2, 14 

	Myriophyllum heterophyllumN
	stolístok rôznolistý
	EÚ
	vegetatívne/trváce
dvojklíčnolistové
	1, 2, 14 

	Nanozostera japonica
	zostera japonská
	EÚ
	generatívne/vegetatívne
jednoročné/trváce
jednoklíčnolistové
	1, 2, 14, 16

	Parthenium hysterophorusN
	parténium dráždivé
	EÚ
	generatívne/jednoročné
dvojklíčnolistové
	1, 2, 6, 7, 9, 16

	Persicaria perfoliata
(syn. Polygonum perfoliatum)N
	horčiak praslenovitý 
(syn. stavikrv praslenovitý)

	EÚ
	generatívne/jednoročné
dvojklíčnolistové
	1, 2, 5, 9, 16

	Pistia stratiotesN
	pistia rezavková
	EÚ
	generatívne/vegetatívne /trváce
jednoklíčnolistové
	12, 14

	Pontederia crassipes
	plaváčik nafúknutý/ eichhornia nafúknutá
(vodný hyacint)
	EÚ
	generatívne/vegetatívne/trváce 
jednoklíčnolistové
	12, 13, 14 

	Pueraria montana var. lobata
(syn. Pueraria lobata)N
	puerária horská laločnatá
(syn. puaréria laločnatá)
	EÚ
	generatívne/vegetatívne /trváce
/dvojklíčnolistové
	1, 2, 3, 5, 16

	Reynoutria×bohemica
	krídlatka česká
	EÚ
	generatívne/vegetatívne /trváce
dvojklíčnolistové,
	1, 7, 8, 9, 16

	Reynoutria japonica
	krídlatka japonská
	EÚ
	generatívne/vegetatívne /trváce
dvojklíčnolistové,
	1, 7, 8, 9, 16

	Reynoutria x moravica
	krídlatka moravská
	SK
	generatívne/vegetatívne
dvojklíčnolistové,
trváce
	1, 7, 8, 9, 16

	Reynoutria sachalinensis
	krídlatka sachalinská 
	EÚ
	generatívne/vegetatívne /trváce
dvojklíčnolistové,
	1, 7, 8, 9, 16

	Rugulopterix okamurae N
	chaluha Okamurova
(hnedá riasa Okamurova)
	EÚ
	vegetatívne/trváce
/morská riasa

	12

	Salvinia molestaN
	salvínia burinná
	EÚ
	vegetatívne/jednoročné/trváce/papraďorasty

	12, 14 

	Solidago canadensis
	zlatobyľ kanadská
	SK
	generatívne/vegetatívne trváce/dvojklíčnolistové

	1,  2, 5, 6, 7, 9, 16

	Solidago gigantea
	zlatobyľ obrovská
	SK
	generatívne/vegetatívne trváce/dvojklíčnolistové
	1,  2, 5, 6, 7, 9, 16



b) Dreviny
	Vedecké meno
	Slovenské meno
	Zoznam*
	Rozmnožovanie/
biologická skupina
	Spôsob 
odstraňovania

	
Acacia mearnsiiN

	akácia Mearnsova
	EÚ
	generatívne/vegetatívnetrváce/dvojklíčnolistové 
	1, 2, 7, 10, 16

	Acacia salignaN
	akácia vŕbovitá
	EÚ
	generatívne/vegetatívne 
trváce/dvojklíčnolistové
	1, 2, 7, 10, 16

	Ailanthus altissima
	pajaseň žliazkatý
	EÚ
	generatívne/vegetatívne 
trváce/dvojklíčnolistové

	1, 2, 7, 10, 15

	Amorpha fruticosa
	beztvarec krovitý
	SK
	generatívne/vegetatívne trváce/dvojklíčnolistové
	1, 2, 7, 10, 16

	Baccharis halimifoliaN
	bakchara halímiolistá
	EÚ
	generatívne/vegetatívne trváce/dvojklíčnolistové
	1, 2, 7, 10, 16

	
Broussonetia papyriferaN

	papierovník čínsky
	EÚ
	generatívne/vegetatívnetrváce/dvojklíčnolistové
	2, 7, 10, 16

	Celastrus orbiculatusN
	bršlenec kruhovitý
	EÚ
(od 2. 8. 2027)
	generatívne/vegetatívne trváce/dvojklíčnolistové

	1, 2, 7, 10, 16

	Hakea sericeaN
	hakea hodvábna
	EÚ
	generatívne/trváce
dvojklíčnolistové,
	1, 2, 7, 10, 16

	Lycium barbarum
	kustovnica cudzia
	EÚ
	generatívne/vegetatívne 
trváce/dvojklíčnolistové
	1, 2, 7, 10, 16

	Acer negundo
(syn. Negundo aceroides)
	javor jaseňolistý         (syn. javorovec jaseňolistý)

	EÚ
	generatívne/trváce
dvojklíčnolistové
	1, 2, 7, 10, 16

	Prosopis julifloraN
	prozopa jahňadokvetá
	EÚ
	generatívne/trváce
dvojklíčnolistové

	10, 11, 16

	Triadica sebiferaN
syn. Sapium sebiferum
	lojovec voskový
	EÚ
	generatívne/vegetatívne trváce/dvojklíčnolistové
	10, 16



Poznámky:
N výskyt druhu v prírode na území Slovenska nebol k 1. 1. 2026 zaznamenaný
*  EÚ - zoznam inváznych nepôvodných druhov živočíchov vzbudzujúcich obavy Únie vydaný vykonávacím nariadením Komisie (EÚ) č. 1141/2016, ktorým sa prijíma zoznam inváznych nepôvodných druhov vzbudzujúcich obavy Únie podľa nariadenia Európskeho parlamentu a Rady (EÚ) č. 1143/2014 v platnom znení.
SK - zoznam inváznych nepôvodných druhov živočíchov vzbudzujúcich obavy Slovenskej republiky vydaný nariadením vlády č. ....../2026 Z. z. ktorým sa vydáva zoznam inváznych nepôvodných druhov vzbudzujúcich obavy Slovenskej republiky.
Opis spôsobov odstraňovania inváznych nepôvodných druhov rastlín
Mechanické/fyzikálne spôsoby odstraňovania
Uplatňujú sa najmä pri ojedinelom alebo maloplošnom výskyte druhu na lokalite alebo pri výskyte druhu vo vodných tokoch, v ochranných pásmach vôd, lokalitách, kde je uplatňované ekologické poľnohospodárstvo alebo v chránených územiach, kde nie je možné použiť chemický spôsob alebo kombinovaný spôsob. Tiež sa uplatňuje, kde mechanický spôsob odstraňovania je s ohľadom na biológiu druhu dostatočne účinný a autorizované prípravky sú pri odstraňovaní inváznych nepôvodných druhov používané len v najnevyhnutejších prípadoch. Pri viacerých inváznych nepôvodných druhoch rastlín mechanické/fyzické spôsoby odstraňovania často nezabezpečia trvalú likvidáciu porastov ani počas viacerých rokov a odstraňovanie je nutné pravidelne opakovať. K mechanickým/fyzikálnym spôsobom odstraňovania patria:
1. Vykopávanie 
Tento spôsob je vhodné realizovať v čase, keď je pôda primerane vlhká a rastliny sa ľahko vyberajú. Pri vegetatívne sa rozmnožujúcich druhoch je potrebné výkop realizovať tak, že v pôde nezostanú zvyšky koreňov, z ktorých je rastlina schopná regenerovať. Pri vegetatívne sa rozmnožujúcich druhoch je vhodné tento spôsob realizovať rýľovacími vidlami, pretože použitím rýľa, lopaty či motyky sa zvyšuje riziko odrezania častí podzemných orgánov rastlín, ktoré umožnia následné obnovenie rastu. Pri rozsiahlom výskyte druhov je možné využiť aj mechanizmy, napr. menšie bagre, ktorými sa zabezpečí vykopanie podzemných častí rastlín alebo sacie bagre pri výskyte druhov na vodných plochách. Pri mladých semenáčoch  vegetatívne sa rozmnožujúcich druhov je potrebné tento spôsob realizovať čo najskôr po zistení výskytu s dôrazom na predchádzanie rozrastania koreňového systému a uľahčenie vykopávania. Pri starších jedincoch vegetatívne sa rozmnožujúcich druhov je potrebné tento spôsob realizovať v období od začiatku kvitnutia až do plného kvitnutia, kedy regenerácia z náhodne ponechaných častí podzemných orgánov rastlín môže byť najslabšia. Pri generatívne sa rozmnožujúcich druhoch je potrebné tento spôsob realizovať pred alebo v čase kvitnutia, zásadne pred začiatkom tvorby semien. Pri druhoch v okolí vodných tokov alebo druhoch rastúcich priamo v nich, je potrebné vyberať jednotlivé rastliny zo substrátu tak, že nedôjde k odlomeniu ich častí, ktoré sú schopné regenerovať a zakoreniť. Pri druhu balónovec veľkokvetý je vykopávanie možné použiť len na mladé jedince. 
2. Vytrhávanie 
Tento spôsob je vhodný na odstraňovanie jednoročných rastlín, mladých semenáčov rastlín a mladých rastlín na lokalitách výskytu. Najvhodnejšie je realizovať ho v čase, keď je pôda primerane vlhká, keď sa rastliny ľahko vyberajú. Pri vegetatívne sa rozmnožujúcich druhoch je potrebné vytrhávanie vykonať tak, že v pôde nezostanú zvyšky koreňov, z ktorých je rastlina schopná regenerovať. Pri druhu pajaseň žliazkatý je tento spôsob odstraňovanie možné použiť len na vytrhávanie semenáčov v počiatočnom štádiu rastu.
3. Podseknutie rýľom 
Pri niektorých druhoch bylín mohutnejšieho vzrastu je vhodné ich podseknúť rýľom. Sekanie rýľom sa vykonáva pod pôdnym povrchom, kde sa nachádzajú koreňové rozmnožovacie púčiky, zvyčajne najmenej 20 cm pod povrchom. Preseknutie rastliny na úrovni povrchu alebo tesne pod povrchom je neúčinné a nezabráni regenerácii rastliny. Sekanie je potrebné vykonávať v období nezrelých, zelených semien, nie neskôr, pretože v danom období môže byť rastlina po takom zásahu odstránená celá a nedôjde k rozšíreniu semien.
4. Orezávanie a odstrihávanie súkvetí a súplodí 
Tento spôsob je vhodný pre monokarpické druhy rastlín, tzn. druhy, ktoré raz za život vykvitnutú a potom odumrú. Realizuje sa na kvitnúcich jedincoch, a to v čase po odkvitnutí rastliny približne v štádiu tvorby zelených plodov, tzv. vosková zrelosť. Predčasné odstránenie súkvetia vedie k nasadeniu nového kvetenstva. Je potrebné dbať na nevypadávanie plodov pri manipulácii s nimi. Súkvetie a súplodie je po odstránení potrebné spáliť alebo nechať rozložiť v plastovom vreci.
5. Pastva 
Pastva hovädzieho dobytka, oviec alebo kôz sa zvyčajne používa na rozsiahlejších pozemkoch a jej primárnym cieľom zväčša nie je likvidácia nepôvodných druhov. Pastvou sa početnosť jedincov na lokalite znižuje, ale bez použitia ďalších spôsobov odstraňovania k ich úplnému odstráneniu nedochádza. Niektoré invázne nepôvodné druhy rastlín môžu byť toxické, alebo spôsobovať nežiaduce reakcie (glejovka americká, parténium dráždivé), vtedy pastva nie je vhodným opatrením. Pastva musí byť realizovaná v takom čase, kedy ešte nie sú zdrevnatené výhonky rastlín. Intenzita pastvy musí byť zvolená s ohľadom na únosnú kapacitu pozemku čím nedochádza k ďalšej degradácii pastviny. Pri pastve je potrebné venovať pozornosť okrajom a nedopaskom, ktoré je potrebné následne odstraňovať. Pastvu je nutné plánovať ako viacročné opatrenie, jednorázové nasadenie zvyčajne nemá žiadaný efekt. Odstraňovanie inváznych nepôvodných druhov rastlín sa nemá vykonávať vo fáze tvorby semien alebo plodov, pretože pasúce sa zvieratá ich roznášajú na svojich telách alebo trusom a tým prispievajú k ďalšiemu rozširovaniu druhu na lokalite alebo na ďalšie lokality.
6. Orba, diskovanie, podmietka, bránenie 
Tento spôsob je vhodný na poľnohospodársky využívaných stanovištiach. Porast je potrebné ošetriť v období pred kvitnutím. Po zásahu je nevyhnutné osiať plochu konkurenčne silnejšími druhmi.
7. Kosenie a mulčovanie 
Porast s výskytom inváznych nepôvodných rastlín je potrebné pokosiť alebo pomulčovať pred kvitnutím. Dôležité je načasovanie opatrenia. Ak je vykonané zavčasu, rastliny regenerujú a vytvoria semená, pri neskorom zásahu sú už prítomné klíčenia schopné semená, ktoré sú zásahom rozširované na mechanizmoch na nové lokality. Vhodné je opakované kosenie a mulčovanie počas sezóny. Neodporúča sa využiť túto metódu pri druhoch s vegetatívnym spôsobom rozmnožovania viazaných na vodné plochy. Pri mechanickom kosení alebo mulčovaní môže dôjsť k fragmentácii rastlín a ich následnému rozšíreniu na nové plochy. Pre druh pajaseň žliazkatý je tento spôsob odstraňovania vhodné použiť len na odstraňovanie  výmladkov.
8. Nastielanie fólie 
S ohľadom na nákladnosť ide o metódu využiteľnú pri plošne menších výskytoch u vegetatívne sa rozširujúcich druhov, kde nie je možné využiť chemické alebo kombinované spôsoby odstraňovania. Plocha s výskytom druhu sa zakryje pevnou a svetlo nepriepustnou fóliou s najmenšou hrúbkou 1 mm (využiteľnou napríklad na dná záhradných jazierok), zafixuje sa a ponechá sa zakrytá najmenej dva roky. Plochu je vhodné prekryť s dostatočným presahom po okrajoch porastu invázneho druhu (najmenej 50 cm) na predchádzanie vzídenia rastlín z podzemkov na okrajoch fóliou prekrytej plochy. Následne sa po odkrytí skontroluje stav výskytu druhu, ak sa neobjavia nové jedince, aplikuje sa výsev konkurenčne silnejšími druhmi.
9. Aplikácia horúcej pary
Ošetrenie porastov prístrojom na aplikáciu horúcej pary sa realizuje v období pred kvitnutím druhu. Najvhodnejšie je pre odstraňovanie jednoročných druhov líniovo sa vyskytujúcich popri cestách. Pri jednoročných druhoch je zvyčajne dostatočná aplikácia raz ročne, ale je nutné následne v danom roku skontrolovať opätovný výskyt druhu vyklíčením z pôdnej banky semien, alebo po aplikácii osiať plochy konkurenčne silnejšími druhmi rastlín. Pri viacročných druhoch je potrebná aplikácia viackrát ročne ako alternatíva kosenia.
10. Výrub 
Uplatňuje sa pre dreviny. Pri druhoch, ktoré sa obnovujú zo spiacich púčikov, je vhodné použiť kombinovaný alebo chemický spôsob odstraňovania. Pri druhoch pajaseň žliazkatý, prozopa jahňadokvetá a lojovec voskový je potrebné po výrube, ktorému nepredchádzala aplikácia autorizovaných alebo povolených prípravkov na ochranu rastlín (16) vykonať vyfrézovanie koreňov (11).
11. Vyfrézovanie koreňov 
Vyfrézovanie koreňov je spôsob odstraňovania inváznych nepôvodných druhov drevín, ktorý sa uplatňuje ihneď po aplikácii výrubu dreviny. Na vyfrézovanie sa používa špeciálna frézovacia technika. Aplikácia metódy má výhodu v tom, že zbytky koreňov môžu zostať v zemi. K ich rozloženiu dôjde počas nasledujúcich niekoľkých rokov (podľa veľkosti stromu). Proces je efektívnejší, ak sa súčasne korene frézujú a delia. Zabrániť zmladeniu a urýchliť rozklad je možné tiež aplikáciou urýchľovača kompostu a zrelého kompostu do otvorov vytvorených frézovaním.
12. Zber plávajúcich rastlín 
Spôsob vhodný pre druhy voľne plávajúce, alebo na dne nezakoreňujúce. Realizuje sa zberom jedincov z vodnej hladiny sieťami. Hustota sietí má byť volená tak, že umožňuje odobrať rastliny bez ich opätovného prepadu cez oká sietí. Následne je potrebné pozbierané jedince vyviesť mimo vodnú plochu a zabezpečiť odstránenie biomasy. Ak je metóda použitá pre druhy na dne zakoreňujúce, je potrebné zber viackrát opakovať, pretože len oslabuje populácie druhov.
13. Mechanické odstraňovanie porastu nad/pod vodou 
Využívanie mechanických zberačov. Princíp spočíva v mechanickom odstránení celej rastliny z ekosystému. Rastliny sú vykorenené plávajúcimi strojmi, ako sú napríklad špecializované lode na odstraňovanie vodných rastlín, vrátanie sacích bagrov. Pri použití tejto techniky je dôležité zvážiť typ použitej mechanizácie pre konkrétny druh a lokalitu. 

14. Manažment vodných biotopov 
Manažment vodných biotopov zahŕňa vypustenie menších vodných nádrží na odstraňovanie inváznych nepôvodných druhov vodných rastlín pri ich masovom rozšírení. Vypustená vodná nádrž je ponechaná bez vody počas zimných mesiacov; zvyšky rastlín premrznú. Možné je tiež prekryť a zatieniť plochu s výskytom druhu geotextíliami až do úhynu všetkých jedincov druhu a až následne znovu napustiť vodou. Spôsob je efektívny len na menších izolovaných lokalitách. V závislosti od toho, ako dlho po vypustení a za akých okolností sa cieľový druh z vodnej nádrže odstráni, môže toto opatrenie vystaviť extrémnym podmienkam aj necieľové organizmy, najmä živočíchy. Preto je pri uplatňovaní tohto opatrenia dôležité zabezpečiť, že sa zabráni neprimeranému negatívnemu vplyvu na necieľové druhy. Pri niektorých vodných druhoch, u ktorých prevláda generatívny spôsob rozmnožovania, je potrebné po vypustení vodnej plochy tiež odstrániť substrát zo dna vodnej plochy. Zvyčajne sa substrát z dna odstraňuje po jeho preschnutí bagrovaním a prenesením mimo vodnej plochy. Substrát je možné po presušení využiť na iné účely, nie však v okolí vodnej plochy na zabránenie opätovného rozšírenia druhu.
15. Vykopávanie koreňov 
Tento spôsob odstraňovania inváznych nepôvodných druhov spočíva v ručnom alebo mechanickom vyhrabávaní celej rastliny vrátane jej koreňového systému z pôdy, čím sa zamedzí schopnosti opätovného rastu rastliny z jej koreňových častí po odstránení nadzemnej časti. 
Chemické spôsoby odstraňovania
16. Aplikácia autorizovaných alebo povolených prípravkov na ochranu rastlín 
Tento spôsob odstraňovania zahŕňa aplikáciu prípravkov na ochranu rastlín. Aplikácia prípravkov na ochranu rastlín sa vykonáva podľa osobitných predpisov.4b) Používateľ prípravku na ochranu rastlín, ktorý nie je držiteľom osvedčenia o odbornej spôsobilosti podľa osobitného predpisu,4c) používa len prípravky určené pre neprofesionálnych používateľov. Prípravky na ochranu rastlín sa používajú podľa schválenej etikety. Vyhľadávanie vhodných prípravkov na ochranu rastlín s popisom použitia a etiketou je dostupné v online databáze prípravkov na ochranu rastlín ISPOR, ktorú prevádzkuje Ústredný kontrolný a skúšobný ústav poľnohospodársky v Bratislave: https://www.uksup.sk/orp-databaza-autorizovanych-pripravkov-ispor.  
Aplikácia autorizovaných alebo povolených prípravkov na ochranu rastlín je vhodný spôsob odstraňovania pre takmer všetky druhy, okrem druhov, ktoré rastú vo vode a nevyrastajú nad vodnú hladinu. Uplatňuje sa však až vtedy, ak je výskyt invázneho nepôvodného druhu rozsiahly a mechanické spôsoby odstraňovania by už boli neefektívne, časovo a finančne náročné. Tento spôsob odstraňovania je tiež využiteľný pri rýchlej eradikácii druhu. 
Načasovanie aplikácie prípravku na ochranu rastlín je závislé na jeho type. Zvyčajne sa využívajú postemergentné prípravky na ochranu rastlín, to znamená, že zásah sa realizuje v čase vegetácie. V závislosti od spôsobu rozmnožovania je pri druhoch len s generatívnym spôsobom rozmnožovania potrebné prípravok na ochranu rastlín aplikovať v čase od vyklíčenia do kvetu. Pri druhoch s prevládajúcim vegetatívnym spôsobom rozmnožovania je potrebné aplikáciu načasovať, aj v závislosti od typu prípravku na ochranu rastlín, zvyčajne do obdobia rastu zásobných orgánov.
 Pri používaní prípravkov na ochranu rastlín je vhodná kombinácia aspoň dvoch prípravkov a pre lepšiu priľnavosť ich miešanie so zmáčadlami. Pri roztrúsenom výskyte sa využíva bodový postrek tak, že tento čo najmenej zasiahne okolie odstraňovanej rastliny. Pri bodovom postreku používanom na lokalitách travinno-bylinných spoločenstiev, je vhodné využitie selektívnych prípravkov na ochranu rastlín, ktoré neúčinkujú na okolité trávy a byliny. Ako určitý variant bodovej aplikácie prípravku na ochranu rastlín je natieranie na list, čo je veľmi šetrná metóda k okolitému prostrediu, ale tiež veľmi prácna metóda. Pri rozsiahlom plošnom výskyte je využívaný plošný postrek. Vtedy je najvhodnejšie používanie prípravkov na ochranu rastlín s čo najširším spektrom herbicídneho účinku. 
Pri druhoch s hrubšou stonkou, predovšetkým pri drevinách, možno využiť aj metódu vpichu roztoku prípravku na ochranu rastlín do stoniek (injekčná metóda). Spôsob a presné koncentrácie prípravku na ochranu rastlín, ktoré je potrebné aplikovať pri tejto metóde, sú uvedené v etikete príslušného prípravku na ochranu rastlín. Pri stromových jedincoch drevín je vhodné použiť injekčnú metódu, pri ktorej sa aplikuje roztok prípravku na ochranu rastlín priamo do navŕtaných otvorov alebo zásekov do stonky alebo kmeňa rastliny, bez jej odstránenia. Počet navŕtaných otvorov alebo zásekov je závislý od hrúbky stonky. 
Termín aplikácie je v čase vegetácie, kým sú rastliny olistené. Pri aplikácii v suchšom období sa zvyšuje aj šanca rýchlejšieho vstrebania aplikovanej účinnej látky z navŕtaných otvorov do kmeňa. Likvidované jedince sa odstraňujú až po ich úplnom odumretí, zvyčajne po dvoch rokoch od aplikácie z dôvodu predchádzania následnej koreňovej výmladnosti predčasným odstránením nadzemnej biomasy. Pri možnom ohrození zdravia alebo života človeka alebo reálnej hrozby vzniku škody na majetku vplyvom pádu suchých konárov alebo kmeňov ešte neodumretých jedincov, sa odporúča primerane odľahčiť korunu orezom časti konárov alebo odrezaním kmeňa pri dodržaní bezpečnostných predpisov. Následne je nevyhnutné vykonať zásahy injekčnou metódou do koreňových výmladkov, ktoré sa objavia v okolí. Aplikáciu autorizovaných alebo povolených prípravkov na ochranu rastlín je zvyčajne potrebné opakovať až do úplného odstránenia inváznych nepôvodných druhov z lokality, čo môže trvať aj niekoľko rokov.
Všeobecné zásady odstraňovania inváznych nepôvodných druhov rastlín
Pri odstraňovaní inváznych nepôvodných druhov rastlín je potrebné prednostne používať selektívne metódy na zabezpečenie minimalizácie vplyvu na necieľové druhy a biotopy. Účinnosť odstraňovania je závislá predovšetkým od správneho výberu vhodného spôsobu odstraňovania. Ak je k dispozícii viac spôsobov, vybratý spôsob musí byť pre dané podmienky vhodný, najúčinnejší a súčasne nákladovo najefektívnejší, pričom v mnohých prípadoch je potrebné určené spôsoby odstraňovania kombinovať. Kombinácia spôsobov odstraňovania sa uplatňuje najmä na plošne rozsiahlych, vysokých a hustých porastoch bylín alebo krov. Porasty sa mechanicky odstránia v závislosti od druhu počas vegetácie, pri druhoch s generatívnym spôsobom rozmnožovania (rozmnožovanie semenami) sa odstránia vždy do obdobia ich kvitnutia. Po obnove porastov je uplatňovaný plošný postrek alebo bodový postrek na zmladené jedince, vyžadujúci menšie množstvá autorizovaných alebo povolených prípravkov na ochranu rastlín. Kombináciu spôsobov odstraňovania je tiež možné použiť napríklad pri niektorých drevinách a spočíva vo výrube dreviny a nátere reznej plochy pňa autorizovaným alebo povoleným prípravkom na ochranu rastlín. Náter reznej plochy pňa je nevyhnutné zrealizovať najneskôr do 30 minút po výrube (neskoršia aplikácia je už neúčinná).
Invázne nepôvodné druhy rastlín je potrebné odstraňovať v počiatočnom štádiu ich výskytu v lokalite, keď je ich odstraňovanie najefektívnejšie. O spôsoboch odstraňovania inváznych nepôvodných druhov rastlín rozhodujú najmä spôsoby ich rozmnožovania, početnosť v lokalite, charakter a situovanie stanovišťa, ohrozenosť a veľkosť lokality, fáza rastu rastliny a ďalšie biologické vlastnosti druhu. Pri druhoch rozmnožujúcich sa aj generatívnym spôsobom je potrebné zrealizovať zásah pred alebo v čase kvitnutia druhu, zásadne pred začiatkom tvorby semien.
Pri druhoch, ktoré sa rozmnožujú generatívne alebo vegetatívne, ľahko prenosnými časťami (napr. odlomené časti rastliny na brehoch tokov), je dôležité postupovať pri odstraňovaní systematicky (napr. uprednostniť izolované lokality, odstraňovať jedince najskôr v hornej časti povodia a postupovať dole pozdĺž toku). Taktiež je potrebné monitorovať depónie pôdy s výskytom takýchto druhov, ak sú vytvorené a pri opakovanom výskyte obnovených jedincov tieto ihneď odstraňovať.
Dôležité je odstraňovať porast celý, čím nedochádza k jeho regenerácii z ponechaných jedincov, napr. na okrajoch pozemkov alebo na susedných parcelách. Pri výskyte na parcelách s viacerými vlastníkmi, správcami alebo užívateľmi je nutné postupovať spoločne a koordinovane.
Odstraňovanie inváznych nepôvodných druhov drevín v zastavanom území obce je potrebné vykonávať s ohľadom na bezpečnosť obyvateľov a ich majetku a rešpektovať ochranu chránených druhov živočíchov (najmä hniezdiacich druhov vtákov). Odstraňovanie inváznych nepôvodných druhov drevín druhu pajaseň žliazkatý a druhu javorovec jaseňolistý, ktoré nie sú zdrojom semien a sú súčasťou výsadieb verejnej zelene v zastavanom území obce, je možné realizovať postupne, napríklad v súlade so schváleným programom starostlivosti o dreviny. Jedince druhov pajaseň žliazkatý a javorovec jaseňolistý ktoré sú zdrojom semien, musia byť odstránené bezodkladne. Jedince týchto druhov, ktoré sú súčasťou výsadieb verejnej zelene v zastavanom území obce a ktoré sú udržiavané každoročne, tzv. „rezom na hlavu“ a vo vegetačnom období nevytvárajú kvety a plody, je možné ponechať vo výsadbe.
Pri výskyte drevín v zastavanom území obce v častiach, kde je okolie výskytu drevín pravidelne udržiavané kosením alebo mulčovaním v rámci bežnej údržby verejných plôch, je možné aplikovať na výmladky drevín ako spôsob odstraňovania ich kosenie s následným odstránením vykosených častí rastlín alebo mulčovanie.






































Príloha č.  3 k vyhláške č. .../2027 Z. z.
Spôsoby nakladania s biomasou z inváznych nepôvodných druhov rastlín
1. Kompostovanie
Kompostujú sa sterilné rastliny alebo ich časti, ktoré ešte nevytvárajú semená ani plody. Pri
druhoch rodu Reynoutria sp. a Fallopia sp. sa kompostujú nadzemné časti rastlín.
2. Spálenie
Ak rastliny už tvoria semená alebo plody, je potrebné ich najprv vysušiť takým spôsobom, že
nemôže dôjsť k rozšíreniu ich semien alebo plodov do okolia a následne vysušené rastliny spáliť v súlade s osobitnýmpredpisom.5)
3. Štiepkovanie
Štiepku je možné využiť na mulč, ak nie sú zoštiepkované jedince drevín so semenami.
4. Skrmovanie
Pokosenú biomasu z inváznych nepôvodných druhov rastlín je možné využiť aj na skŕmenie
hospodárskymi druhmi zvierat.
5. Iné spôsoby
Iné spôsoby spracovania biomasy podľa osobitného predpisu.6)





























                                                                                          Príloha č. 4 k vyhláške č. .../2027 Z. z.
Zoznam inváznych nepôvodných druhov uvedených na národnom zozname a zozname Európskej únie, ktorých odstraňovanie sa uskutočňuje osobou poverenou Ministerstvom životného prostredia Slovenskej republiky na jeho náklady

	Skupina
	Vedecké meno
	Slovenské meno
	Zoznam*

	Insecta 
hmyz
	Brachyponera chinensisN 
	mravec žihadlový
	EÚ

	
	Solenopsis geminataN
	mravec ohnivý
	EÚ

	
	Solenopsis invictaN
	mravec dobyvačný
	EÚ

	
	Solenopsis richteriN
	mravec Richterov
	EÚ

	
	Vespa mandariniaN
	sršeň mandarínsky
	EÚ

	
	Vespa velutina nigrithorax
	sršeň ázijský
	EÚ

	
	Wasmannia auropunctataN
	mravec juhoamerický
	EÚ

	Amphibia obojživelníky
	Lithobates (Rana)catesbeianaN
	skokan volský
	EÚ

	
	Xenopus laevisN
	pazúrnatka vodná
	EÚ

	Reptilia   
plazy
	Lampropeltis getulaN
	hadiarka retiazková
	EÚ



Poznámky:
N výskyt druhu v prírode na území Slovenska nebol k 1. 1. 2026 zaznamenaný
*  EÚ - zoznam inváznych nepôvodných druhov živočíchov vzbudzujúcich obavy Únie vydaný vykonávacím nariadením Komisie (EÚ) č. 1141/2016, ktorým sa prijíma zoznam inváznych nepôvodných druhov vzbudzujúcich obavy Únie podľa nariadenia Európskeho parlamentu a Rady (EÚ) č. 1143/2014 v platnom znení.















Poznámky pod čiarou:
1) Vykonávacie nariadenie Komisie (EÚ) 2016/1141 z 13. júla 2016, ktorým sa prijíma zoznam inváznych nepôvodných druhov vzbudzujúcich obavy Únie podľa nariadenia Európskeho parlamentu a Rady (EÚ) č. 1143/2014 (Ú. v. EÚ L 189, 14. 7. 2016) v platnom znení.
2) Nariadenie vlády Slovenskej republiky č. 449/2019 Z. z., ktorým sa vydáva zoznam inváznych nepôvodných druhov vzbudzujúcich obavy Slovenskej republiky v znení nariadenia vlády Slovenskej republiky č. 396/2023.
3) § 2 ods. 1 písm. d) zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení zákona č. 136/2011 Z. z.
4) § 2 písm. a) zákona č. 387/2013 Z. z. o pomocných prípravkoch v ochrane rastlín a o zmene a doplnení niektorých zákonov.

4a) Zákon č. 387/2013 Z. z. v znení zákona č. 177/2018 Z. z.
Vyhláška Ministerstva pôdohospodárstva a rozvoja vidieka Slovenskej republiky č. 477/2013 Z. z, ktorou sa vykonáva zákon o pomocných prípravkoch v ochrane rastlín.

4b) Zákon č. 405/2011 Z. z. o rastlinolekárskej starostlivosti a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov v znení neskorších predpisov.
Vyhláška Ministerstva pôdohospodárstva a rozvoja vidieka Slovenskej republiky č. 488/2011 Z. z., ktorou sa ustanovujú podrobnosti o zásadách a opatreniach na ochranu zdravia ľudí, zdrojov pitnej vody, včiel, zveri, vodných a iných necieľových organizmov, životného prostredia a osobitných oblastí pri používaní prípravkov na ochranu rastlín.

4c) § 32 zákona č. 405/2011 Z. z.

5) Zákon č. 314/2001 Z. z. o ochrane pred požiarmi v znení neskorších predpisov.

6) Zákon č. 309/2009 Z. z. v znení neskorších predpisov.

